ഒഡീഷ സ്വദേശി കായലില് മരിച്ചനിലയില് ചെറായി: അതിഥിത്തൊഴിലാളിയായ മത്സ്യത്തൊഴിലാളിയെ കായലില് മരിച്ചനിലയില് കണ്ടെത്തി. ഒഡീഷ സ്വദേശി എല്. സിംഗയ്യ 41 ആണ് മരിച്ചത്. ഇന്നലെ രാവിലെ മുനന്പം മിനി ഫിഷിംഗ് ഹാര്ബറിനടുത്ത് കായലിലാണ് മൃതദേഹം കണ്ടത്. മുനന്പത്തുനിന്നു മത്സ്യബന്ധനത്തിനു പോകുന്ന സിതാര3 എന്ന മത്സ്യബന്ധന ബോട്ടിലെ തൊഴിലാളിയാണ് സിംഗയ്യ. ബോട്ട് പണിക്ക് കയറ്റിയതിനാല് നാട്ടിലേക്കെന്നു പറഞ്ഞ് ഇയാള് നേരത്തെ പോയതാണെന്ന് ഉടമ പറയുന്നു. എന്നാല് മറ്റു ബോട്ടുകളില് പണി തേടി ഇയാള് മുനന്പത്തുതന്നെ തങ്ങിയിട്ടുണ്ടാകാമെന്നാണു പോലീസ് നിഗമനം. മൃതദേഹം കളമശേി മെഡിക്കല് കോളേജിലേക്ക് മാറ്റി. ബന്ധുക്കളെത്തിയശേഷം പോസ്റ്റ്മോര്ട്ടം നടത്തും.